السعودية .!* 2013
رساله الى ملك السعودية .!*
سلآم الله عليك يا مولاي يا أبا مُحمَّد أيها السبط المسموم المظلوم
رساله مهذبه جداًَ
ومن يكنيـه الاخرون بسمو الملك .؟
تقبل يا ملك بأهلك تسن قانون
وتشيل النفوذ العدهم بكبره .؟
بما فيها القصر والخدم والحراس
من محبس لقبهم تاخذ الشذره
نفرض وافقت من قصرك يطلعون
الى اي بيت ثاني يجمع الاسره
شسوي اذا ينهتم هاذا البيت
والهتمه برأئيك ممكن تعذره
ما ترضه اكيد الملك يرضه اشلون
واحد شخص عادي يستبيح امره
طيب الحسن كلي الرسول شكال .؟؟؟؟
من هجمو احبابك هدمو كبره
انت المو نبي وما ترضه لهلك هاي
احسك مبدئياًَ رافض الفكره
من تكسر غصن تبرد اعصاب الفاس
بس لازم يضل بخاطر الشجره
شتريد ..؟؟؟
شتريد الكبر ما يترفع عل كـاع
والحد المقرر تدفن الحفره
من يعله الكبر ما يعله لأي الكان
اكو الحج بنضرهم يتعبر سفره
اكو ادورله طيف اتريد تعثر بي
واكو تحس كبره صاير بل درب عثره
اذا سيد شباب كبره ايصير كبري .
بمستوى وبموقعى وبكبره
اذا هاذا اليزور المكبره يحتار
من يا كبر بيهن ياخذ العبره
نضام الكون اذا يتساوي اي شي بي
ما تختلف عندك لحضه عن اخره
يعني تخيل تغوص بحر صياد
وتعوف الئالئ تاخذ الصخره
مات ابن الحسن خايف من الشباج.؟؟؟؟
صندوق الشكاوري عل عرش خطره .؟
لو خاف العلك ينمسح بي..،ِ
معقول شفت الوصله هاي بمنهجك كفره
من ناخذ علكك ونمسحه بل شباج .
حتى نشم محمد ننتشر بعطره
اذا لاكيت صاحب صاحبك ترتاح .؟
عل ريحت احبابك تذكر العشره
من تكطع ورد ما يبقى بي كل لون
اذا سر الجمل البل ورد جذره
مثل ماي المطر كلشي بمحمد خير
ما تكتر تميز كطره عن كطره .؟
لـ عمود الشعر الشعبي العراقي .~ ابو حيدر ايهاب المالكي ،ِ
والي ياخذها يكتب كبرياء ادم ذمه :d